LĪGUMA PROJEKTS

Par “___ būvniecības dokumentāciju izstrāde un autoruzraudzība” izstrādi
iepirkuma ID Nr. KNP _____
Kuldīgā,


20___.gada _______

Kuldīgas novada pašvaldība, reģ. Nr.90000035590, tās ___ personā, kas rīkojas saskaņā ar Kuldīgas novada pašvaldības nolikumu, turpmāk tekstā saukta Pasūtītājs, no vienas puses, un 

Izpildītājs, reģ. Nr.__, turpmāk tekstā saukts - Izpildītājs, ___ personā, no otras puses
abi kopā turpmāk tekstā saukti “Puses“, bez viltus, maldības vai spaidiem, paužot Pušu brīvu gribu, vadoties no spēkā esošajiem Latvijas Republikas normatīvajiem aktiem, pamatojoties uz Kuldīgas novada domes Publisko iepirkumu komisijas rīkotās iepirkuma procedūras “___ ”, iepirkuma ID Nr. __  (turpmāk – Iepirkums) nosacījumiem un rezultātiem, vienojas un noslēdz šo līgumu, turpmāk tekstā – Līgums, ar šādiem nosacījumiem:
1. Līguma priekšmets

1.1. Pasūtītājs uzdod un Izpildītājs par atlīdzību apņemas veikt būvniecības ieceres dokumentācijas ___ (turpmāk – Projekts) izstrādi objektam____ (turpmāk - Pakalpojums), saskaņā ar šo Līgumu, Iepirkuma nosacījumiem, Projektēšanas uzdevumiem (Līguma 1.pielikums), savu piedāvājumu Iepirkumā un ievērojot Latvijas Republikā spēkā esošos normatīvos aktus, kas reglamentē šādu pakalpojumu sniegšanu.

1.2. Par Līguma neatņemamu sastāvdaļu uzskatāmi arī Iepirkuma nosacījumi un Tehniskā dokumentācija (inventarizācijas lieta, Būves tehniskās apsekošanas atzinums u.c.), kā arī Izpildītāja iepirkumā sniegtie skaidrojumi (ja attiecināms).
2. Līguma termiņš

2.1. Pakalpojuma izpildes paredzamie termiņi, ievērojot Līguma 4.nodaļā noteikto Pakalpojuma sniegšanas kārtību, ir –  __(___) mēnešu laikā no Līguma noslēgšanas dienas (termiņš ietver saskaņojumu veikšanai nepieciešamo laiku ar Pasūtītāju un tehnisko noteikumu izdevējiem, bet neietver tam sekojošu apstiprināšanas procesa laiku Kuldīgas novada pašvaldības būvvaldē (turpmāk - Būvvalde);

2.2. Šī Līguma izpildes termiņu puses var grozīt, par to noslēdzot papildus vienošanos rakstveidā tikai šādos gadījumos:

2.2.1. ja nepārvaramas varas rezultātā tiek apgrūtināta vai uz laiku ir neiespējama Līgumā noteiktā Pakalpojuma izpilde;

2.2.2. ja kādas Puses saistību neizpildes dēļ ir tikusi apgrūtināta otras Puses saistību izpilde.

2.2.3. Ja atbilstoši Līgumā noteiktajai kārtībai, tiek veiktas izmaiņas darbu daudzumos, saskaņā ar Līguma 6.nodaļu.

3. Līguma summa un norēķinu kārtība

3.1. Pasūtītājs, saskaņā ar Izpildītāja finanšu piedāvājumu Iepirkumā, apņemas samaksāt Izpildītājam par šī Līguma 1.1.punktā minētā Pakalpojuma kvalitatīvu un savlaicīgu izpildi __ EUR (__ euro un __ centi), kam tiek pieskaitīts PVN 21% apmērā, turpmāk - Līguma summa.

3.2. Līguma summa tiek apmaksāta 10 (desmit) darba dienu laikā pēc Pakalpojuma pieņemšanas-nodošanas akta abpusējas parakstīšanas dienas, Līguma 4.nodaļas nosacījumu (4.4.punkts) iestāšanās dienas un atbilstoša rēķina saņemšanas no Izpildītāja, pārskaitot to rēķinā norādītajā Izpildītāja bankas kontā

3.3. Līguma Summa nav pakļauta nekādam cenu pieaugumam vai kritumam, izņemot Līgumā paredzētos gadījumus, ievērojot normatīvajos aktos noteikto kārtību.

3.4. Izpildītājs Pasūtītājam rēķinu var iesniegt arī elektroniski ar drošu elektronisko parakstu. Ja Izpildītājs rēķinu iesniedz elektroniski, bez rekvizīta “paraksts” vai droša elektroniskā paraksta, bet ar atzīmi “Rēķins sagatavos elektroniski un derīgs bez paraksta”, Pasūtītājs šādu rēķinu atzīst par attaisnojuma dokumentu un pieņem norēķina veikšanai. Rēķini tiek iesūtīti Pasūtītājam uz e-adresi: REKINI@90000035590 (KULDĪGAS NOVADA GRĀMATVEDĪBA). Elektroniski nosūtīts rēķins tiek uzskatīts par saņemtu nākamajā darba dienā pēc tā nosūtīšanas Pasūtītājam.
4. Pakalpojuma sniegšanas un pieņemšanas-nodošanas kārtība

4.1. Izpildītājs, sniedzot Pakalpojumu, ievēro spēkā esošās procedūras un atbilstošos normatīvos aktus, kā arī vispārpieņemto praksi un šī Līguma (t.sk. 1.pielikuma) nosacījumus.

4.2. Izpildītājam jāplāno Pakalpojuma izpildes laiks, ņemot vērā laiku, kas nepieciešams saskaņošanai ar Pasūtītāju,  ekspertīzei  un iespējamo trūkumu novēršanai. 

4.3. Pakalpojuma izpilde jāparedz laiks saskaņošanai ar Pasūtītāju, t.sk., tehnisko noteikumu izdevējiem u.c. institūcijām (ja attiecināms), bet neskaitot saskaņojumu Būvvaldē,  un Projektu nodošanā veicama šādā kārtībā:

4.3.1.1. pēc Projektēšanas darbu izpildes, Izpildītājs uzaicina Pasūtītāju saskaņot Projektu, iesniedzot visu ar tā izpildi saistīto dokumentāciju Būvniecības informācijas sistēmā - http://bis.gov.lv (BIS); ;  
4.3.1.2. Pasūtītājs, Līguma pielikumā noteiktajā termiņā, no šāda uzaicinājuma saņemšanas saskaņo Projektu vai rakstiski sniedz motivētus iebildumus, t.sk., Pasūtītājs ir tiesīgs nepieņemt Projektu, ja tas konstatē, ka tas ir izpildīts nekvalitatīvi vai nepilnīgi, vai neatbilst šī Līguma noteikumiem. Šādā gadījumā Pasūtītājs sastāda piezīmes par Projektu, kurā norāda konstatētos trūkumus un to novēršanas termiņus, un iesniedz tās Izpildītājam. Šajā punktā noteiktais trūkumu novēršanas termiņš neietekmē Pasūtītāja tiesību aprēķināt un ieturēt līgumsodu par Izpildītāja saistību izpildes kavējumu. Trūkumu novēršana notiek par Izpildītāja līdzekļiem.
4.3.1.3. Pēc Izpildītāja paziņojuma par Pasūtītāja norādīto trūkumu novēršanu (ja attiecināms), Pasūtītājs veic atkārtotu Projektu saskaņošanu šajā Līgumā noteiktajā kārtībā;
4.3.1.4. Pēc Pasūtītāja veiktās Projekta saskaņošanas, Izpildītāja pienākums ir nodrošināt Pakalpojuma gatavību iesniegšanai BIS, tai skaitā, novērst piezīmes. Piezīmju novēršana notiek par Izpildītāja līdzekļiem. Projekts iesniedzams akceptēšanai BIS.
4.3.1.5. Projekts uzskatāms par pabeigtu pēc atzīmes veikšana būvniecības ieceres dokumentācijā par projektēšanas nosacījumu izpildi.
5. Pušu tiesības un pienākumi

5.1. Izpildītāja tiesības un pienākumi:

5.1.1. Izpildītājs apņemas izstrādāt Pakalpojumu, atbilstoši šī Līguma, spēkā esošo normatīvo aktu prasībām, savam piedāvājuma Iepirkumā,  Pasūtītāja izstrādātajam Projektēšanas uzdevumam (Līguma pielikums), kā arī citu attiecīgo institūciju izsniegtajiem tehniskajiem noteikumiem, un citiem īpašajiem noteikumiem.

5.1.2. Izpildītājs ir atbildīgs par sniegtā Pakalpojuma kvalitāti (t.sk., tai skaitā par Projekta daļu savstarpējo savietojamību un to saskaņotas realizācijas iespējamību būvdarbu izpildes laikā) un atbilstību Līguma un Latvijas Republikas normatīvo aktu prasībām. Izpildītājs uzņemas uz sava rēķina veikt visus Pakalpojuma sniegšanai nepieciešamos saskaņojumus, saņemt atļaujas, ja tādas paredz normatīvie akti, kā arī apņemas Pakalpojuma sniegšanas laikā ievērot darba aizsardzības noteikumus, ugunsdrošības noteikumus un citus spēkā esošos normatīvos aktus., 

5.1.3. Izpildītājs ir atbildīgs par jebkuriem autortiesību vai patenta tiesību aizskārumiem, vai cita veida intelektuālā īpašuma aizskārumiem, kas varētu rasties sakarā ar Pakalpojuma sniegšanu vai tā ietvaros radītā produkta turpmāku izmantošanu. Izpildītājs vienlaicīgi ar Līguma noslēgšanu uzņemas saistības atlīdzināt Pasūtītājam un saistību pārņēmējiem tiešos zaudējumus sakarā ar prasībām, kas var tikt vērstas pret Pasūtītāju attiecībā uz autortiesību pārkāpšanu attiecībā uz jebkuru Projektu vai Pakalpojuma daļu.
5.1.4. Gadījumā, ja Pakalpojuma sniegšana saskaņā ar šo Līgumu tiek veikta Pasūtītāja telpās, Izpildītājs Pakalpojumu sniedz ar Pasūtītāju saskaņotā laikā, bet, jebkurā gadījumā, Pasūtītāja personālam noteiktajā darba laikā.

5.1.5. Izpildītājs apņemas uzskatīt par konfidenciāliem jebkuru Pakalpojuma sniegšanas laikā izstrādāto dokumentāciju, kā arī jebkuru šī Līguma ietvaros no Pasūtītāja saņemto informāciju vai dokumentāciju. Izpildītājs apņemas minēto dokumentāciju bez iepriekšējas rakstiskas piekrišanas nepublicēt un nenodot trešajām personām, izņemot nodošanu tiesībsargājošajām vai valsts pārvaldes iestādēm normatīvajos aktos noteiktajos gadījumos un kārtībā.

5.1.6. Izpildītājs sagatavo un iesniedz Pasūtītājam, pēc tā pieprasījuma, ziņojumus un atskaites šajā Līgumā noteiktajā kārtībā. Izpildītājs, papildus šajā Līgumā noteiktajiem iesniedzamajiem ziņojumiem vai atskaitēm, 5 (piecu) darba dienu laikā pēc Pasūtītāja pieprasījuma iesniedz tam nepieciešamo informāciju par Pakalpojumu un tā veikšanas gaitu.

5.1.7. Ja darbu izpildes procesā Izpildītājam ir radušies fiziski šķēršļi vai apstākļi, kurus tas iepriekš nevarēja paredzēt, tad viņam ir tiesības, informēt Pasūtītāju par iepriekš minēto šķēršļu likvidēšanas metodi un izmaksām, saņemt pakalpojuma izpildes termiņa pagarinājumu, kas atbilst šo fizisko šķēršļu vai apstākļu darbības ilgumu. Par tādiem šķēršļiem un apstākļiem Puses uzskata jebkādu darbu pārtraukšanu, kas rodas Pasūtītāja saistību nepildīšanas rezultātā vai pēc Pasūtītāja norādījuma, kā arī dēļ Valsts institūciju vai pašvaldības iestāžu aizlieguma.
5.1.8. Izpildītājam ir pienākums bez papildu atlīdzības pēc Pasūtītāja pieprasījuma veikt Projekta korekcijas, ja būvdarbu gaitā tajā konstatētas neatbilstības. Neatbilstību novēršanas termiņu nosaka Pasūtītājs, ņemot vērā informācijas sagatavošanai objektīvi nepieciešamo termiņu. Ja Izpildītājs Pasūtītāja noteiktajā termiņā neveic prasītos labojumus, Pasūtītājam ir tiesības to labošanu uzdot citai personai, un Izpildītājam ir jāsedz šo labojumu izmaksas. Šīs Pasūtītāja tiesības neatbrīvo Izpildītāju no Līgumā noteiktā līgumsoda.

5.1.9. Izpildītājs apņemas veikt autoruzraudzību, saskaņā ar normatīvo aktu prasībām un savu piedāvājumu Iepirkumā (EUR _____) par to attiecīgi slēdzot autoruzraudzības līgumu ar Pasūtītāju, pirms būvniecības darbu uzsākšanas. Autoruzraudzības izmaksas ir spēkā Vispārīgo būvnoteikumu noteiktā Projekta derīguma termiņa laikā. Gadījumā, ja Izpildītājs atsakās slēgt autoruzraudzības līgumu, Pasūtītājs ir tiesīgs izvēlēties citu izpildītāju Projekta autoruzraudzības veikšanai, bet Izpildītājs apmaksā visus zaudējumus un papildu izdevumus, kas radušies Pasūtītājam, slēdzot līgumu ar citu izpildītāju.
5.1.10. Izpildītājs apņemas nodrošināt piedāvājumā norādītā atbilstoši kvalificēta tehniskā personāla (t.sk. atbildīgā projektētāja) piesaisti kvalitatīvai Pakalpojuma izpildei visā Pakalpojuma izpildes laikā, saskaņā ar Iepirkuma nosacījumiem.

5.1.11. Izpildītājs apņemas piedalīties projektēšanas plānošanā, saskaņā ar Iepirkuma, Līguma un tā pielikuma prasībām, nodrošinot atbildīgā projektētāja klātbūtni.

5.1.12. Problēmas, kas Izpildītājam radušās Pakalpojuma izpildes gaitā, Izpildītājs risina, iesniedzot Pasūtītājam rakstveidā problēmas risinājumu, ievērojot normatīvos aktus un šī Līguma prasības, un veicot tālāk darbības tikai pēc Pasūtītāja atbildes saņemšanas.
5.2. Pasūtītāja tiesības un pienākumi:

5.2.1. Pasūtītājs ir tiesīgs gadījumā, ja konstatē, ka Izpildītāja pieaicinātais apakšuzņēmējs, darbinieks vai kāda trešā persona nepilda savus pienākumus, vai ir ar neatbilstošu kvalifikāciju, pieprasīt attiecīgā apakšuzņēmēja, darbinieka vai trešās personas nomaiņu ar tādu, kuram ir atbilstoša kvalifikācija un pieredze.

5.2.2. Pasūtītāja pienākums ir iesniegt Izpildītājam Pakalpojuma sniegšanai nepieciešamo informāciju un materiālus, kura ir Pasūtītāja rīcībā un kuras iesniegšanu ir uzņēmies Pasūtītājs.

5.2.3. Pasūtītājs izskata projektu Projektēšanas uzdevumā noteiktajā laikā un ar piezīmēm vai saskaņotu atgriež Izpildītājam. Pasūtītājs piezīmes par projektu iesniedz rakstiski.

5.2.4. Pasūtītājs apņemas Izpildītājam neizvirzīt prasības, kas būtu pretrunā ar Latvijas Republikā spēkā esošajiem normatīvajiem aktiem.

5.2.5. Pasūtītājam ir tiesības pieprasīt Izpildītājam segt tādus Objekta būvniecības vai to garantijas laikā atklātus trūkumu novēršanas vai papildus darbu izmaksas, kas radušies Objektam, izstrādātā Pakalpojumā (Projektā) pieļauto kļūdu dēļ,  un to iemesls ir izstrādātajā Darbā pieļautās Izpildītāja kļūdas. Strīda gadījumā Pasūtītājs, var pieaicināt atzītu ekspertu vai ekspertu grupu, kuru slēdziens būvniecības dalībniekiem ir saistošs. Eksperta izdevumus sedz vainīgā Puse.

5.2.6. Pasūtītājs, Līguma 5.1.13. punktā minēto Izpildītāja piedāvāto risinājumu, izskata to un dod rakstisku atbildi Izpildītājam 5 (piecas) darba dienu laikā no rakstiskā risinājuma iesniegšanas dienas.
6. Izmaiņas līgumā, tā darbības pārtraukšana

6.1. Puses, savstarpēji vienojoties, ir tiesīgas izdarīt izmaiņas Līgumā, ievērojot Publisko iepirkumu likuma 61. pantā noteikto kārtību attiecībā uz grozījumu veikšanu. Ikviena Līguma izmaiņa tiek noformēta rakstveidā un abu Pušu parakstīta. Jebkuras izmaiņas vai papildinājumi Līgumā kļūst par šī Līguma neatņemamu sastāvdaļu.

6.2. Ir pieļaujami tikai Līguma nebūtiski grozījumi. Būtiskus grozījumus drīkst izdarīt tikai Līguma 6.3.punktā minētajos gadījumos.

6.3. Būtiski Līguma grozījumi ir pieļaujami jebkurā no šādiem gadījumiem:

6.3.1. ievērojot Līguma 6.5. punktu un ar to saistītos punktus, paredzēts veikt Pakalpojuma izpildes laikā papildus atklātus darbus vai konstatēti izslēdzami darbi. Šajā sadaļā atrunāto izmaiņu maksimālais apjoms nedrīkst pārsniegt 30% no Līguma summas;

6.3.2. nepieciešams pagarināt Līguma darbības termiņu, ievērojot Līguma 2.2.punkta nosacījumus;

6.3.3. Izpildītāju aizstāj ar citu atbilstoši komerctiesību jomas normatīvo aktu noteikumiem par komersantu reorganizāciju un uzņēmuma pāreju. Šādā gadījumā nepieciešama otra Līdzēja piekrišana. Saistību nodošana nedrīkst apdraudēt Līguma izpildes termiņu un grozīt Līguma summu.

6.4. Izpildītājs nav tiesīgs veikt patvaļīgu darbu vai to apjomu maiņu. Gadījumā, ja tas ir nepieciešams, Izpildītājs iesniedz Pasūtītājam aprakstu par nepieciešamajām izmaiņām Līgumā, norādot to ietekmi uz Līguma nosacījumiem. Ja Pasūtītājs atzīst Izpildītāja prasījumu par pamatotu, ievērojot Publisko iepirkumu likuma noteiktās tiesību normas attiecībā uz iepirkuma līguma grozīšanu, tiek sagatavotas izmaiņas Līgumā, kas stājas spēkā pēc abpusējas to parakstīšanas un kļūst par neatņemamu šī Līguma sastāvdaļu. 

6.5. Pasūtītājs ir tiesīgs veikt izmaiņas darbu daudzumos Līguma darbības laikā, lai Līguma ietvaros veiktu vai atteiktos veikt darbus, kas nav minēti sākotnējā dokumentācijā, bet ir/nav uzskatāmi par nepieciešamiem, lai sasniegtu paredzēto galarezultātu un lai nodrošinātu būves normālu funkcionēšanu, atbilstoši tiem mērķiem, kuriem tā paredzēta, ievērojot arī tās prasības, kas būvei tiek izvirzītas, pamatojoties uz Latvijas Republikas normatīvo aktu prasībām attiecībā uz konkrētās būves funkcionālo nozīmi.

6.6. Līgumā noteiktos darbu daudzumus un (ja attiecināms) Līguma summu Puses var grozīt:

6.6.1. ja faktiskie darbu daudzumi ir lielāki vai mazāki nekā sākotnējā dokumentācijā paredzētie un ir ievēroti Līguma 6.4., vai 6.5. punkta nosacījumi;

6.6.2. par darbiem, kas nav paredzēti sākotnējā dokumentācijā, ir radušies Izpildītājam neparedzamu apstākļu dēļ un nav tehniski nodalāmi, neradot ievērojamas grūtības Pasūtītājam, un ir ievēroti Līguma un normatīvo aktu prasības.

6.7. Puses ir tiesīgas vienpusēji izbeigt Līgumu, ja otra Puse nepilda jebkādas savas no Līguma izrietošās saistības un pienākumus ilgāk par 10 (desmit) dienām, no dienas, kas otra Puse rakstveidā pieprasījusi saistību un/vai pienākumu izpildi.

6.8. Papildus 6.7.punktā paredzētajā tiesībām, Pasūtītājam ir tiesības vienpusēji atkāpties un lauzt Līgumu Publisko iepirkumu likuma 64.pantā noteiktajos gadījumos, kā arī šādos gadījumos izbeigt līgumu, ja:

6.8.1. Izpildītājs regulāri neizpilda savas saistības un/vai pienākumus, kas nav radies Pasūtītāja rīcības vai nepārvaramas varas iestāšanās gadījumos;

6.8.2. Izpildītājs zaudējis jebkādas projektēšanai nepieciešamās licences/atļaujas u.tml;

6.8.3. Ir pasludināts Izpildītāja maksātnespējas process, apturēta vai pārtraukta tā saimnieciskā darbība, uzsākta tiesvedība par Izpildītāja bankrotu vai tiek konstatēts, ka līdz līguma izpildes beigu termiņam Izpildītājs būs likvidēts.

6.8.4. līgumu nav iespējams izpildīt tādēļ, ka līguma izpildes laikā Izpildītājam, vai citām Starptautisko un Latvijas Republikas nacionālo sankciju likuma 11.1pantā noteiktajām personām ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas;

6.8.5. Pasūtītājam ir būtiski samazināts vai atcelts ārvalstu finanšu instrumenta finansējums, ko Pasūtītājs gribēja izmantot Līgumā paredzēto maksājuma saistību segšanai;
6.8.6. Iestājas citi ārējā normatīvajā aktā noteikti gadījumi. 
6.9. Līguma 6.7.-6.8. punktos noteikto iemeslu iestāšanās gadījumā:
6.9.1. Līgums tiek izbeigts paziņojuma kārtībā, t.i., Pusei ir tiesības lauzt Līgumu vismaz 10 (desmit) dienas iepriekš rakstveidā par to informējot otru Pusi. 
6.9.2. Līgums ir uzskatāms par izbeigtu/lauztu 11 (vienpadsmitajā)  dienā no paziņojuma nosūtīšanas otrai Pusei, Līgumā paredzētajā kārtībā.
6.9.3. Pasūtītājam nav pienākums pieņemt faktiski paveiktos Darbus;
6.10. Pakalpojuma pārtraukšanas gadījumā, ja Pasūtītājs to pieprasa, Puses 10 (desmit) dienu laikā sastāda aktu, novērtējot kvalitatīvi paveiktā Pakalpojuma apjomu un pēc šāda akta parakstīšanas Pasūtītājs apmaksā atlīdzības daļu proporcionāli izpildītā Pakalpojuma apmēram uz Līguma pārtraukšanas/laušanas brīdi. 

7. Pušu atbildība

7.1. Izpildītājs uzņemas atbildību par Pakalpojuma pienācīgu izpildi, tā kvalitāti, atbilstību šim Līgumam un Latvijas Republikas normatīvajiem aktiem. 

7.2. Gadījumā, ja Pasūtītājs konstatē trūkumus, nepilnības vai neatbilstību Pakalpojuma izpildē, Pasūtītājs par to sastāda aktu, nepieciešamības gadījumā pieaicinot Izpildītāju vai citus ekspertus vai speciālistus, kā arī nosūta attiecīgu paziņojumu Izpildītājam.

7.3. Jebkurā gadījumā, kad Pakalpojums nav izpildīts atbilstoši šī Līguma noteikumiem Izpildītāja vainas dēļ, Izpildītājs uz sava riska un rēķina pēc pirmā Pasūtītāja pieprasījuma un Pušu saskaņotā termiņā novērš trūkumus, nepilnības vai neatbilstību tā izpildē.

7.4. Ja Izpildītājs nenodod Pakalpojumu (Projektu vai jebkuru tā daļu) šajā Līgumā noteiktajos termiņos, Pasūtītājam ir tiesības pieprasīt Izpildītājam maksāt līgumsodu 0,5 % (pusprocenta) apmērā no Līguma Summas par katru nokavējuma dienu, bet ne vairāk kā 10% no Līguma summas.

7.5. Ja Pasūtītājs neveic samaksu par Pakalpojumu šajā Līgumā noteiktajos termiņos, tad Izpildītājam ir tiesības pieprasīt Pasūtītājam maksāt līgumsodu 0,5 % (pus procenta) apmērā no termiņā nesamaksātās summas par katru nokavēto dienu, bet ne vairāk kā 10% no Līguma summas.

7.6. Līgumsoda samaksa neatbrīvo Puses no turpmākās līgumsaistību izpildes un zaudējumu atlīdzināšanas, kas radusies attiecīgās Puses vainas dēļ.

7.7. Puses atbild par Līguma neizpildi vai nepienācīgu izpildi otrai Pusei vai trešajām personām nodarītajiem zaudējumiem saskaņā ar Latvijas Republikas normatīvajiem aktiem.
7.8. Pasūtītājam, veicot jebkādus Līgumā noteiktos maksājumus, ir tiesības ieturēt no tiem līgumsodus, kas aprēķināti Izpildītājam saskaņā ar Līguma nosacījumiem.

7.9. Izpildītājs kā Projekta izstrādātājs ir atbildīgs par visu nepieciešamo Pakalpojuma veikšanai nepieciešamo izpēšu veikšanu, pasūtīšanu, to nepieciešamā apjoma noteikšanu un izpēšu secinājumu interpretāciju. Pat, ja Pasūtītājs pirms Līguma noslēgšanas ir uzrādījis vai izsniedzis Izpildītājam iepriekš veiktas izpētes, Izpildītājs uzņemas risku par to mērījumiem un secinājumiem, un Pasūtītājs negarantē šādu izpēšu pietiekamību vai pareizību. Tiek pieņemts, ka savu iespēju robežās (ņemot vērā izmaksas un laiku) Izpildītājam ir jāsavāc visa nepieciešamā informācija attiecībā uz riskiem, nejaušībām un citiem apstākļiem, kas var ietekmēt vai iespaidot finanšu piedāvājumu vai Darbus.
8. Informācijas konfidencialitāte un autortiesības

8.1. Visa informācija, ko šī Līguma izpildes laikā iegūst Izpildītājs, kā arī visi dokumenti, kas radušies šī Līguma saistību izpildes gaitā, tiek uzskatīti par Pasūtītāja īpašumu un ir pakļauti lietošanas ierobežojumiem kā norādīts šajā Līgumā.

8.2. Visas mantiskās autortiesības pilnā apjomā un bez nosacījumiem uz projektu (tajā skaitā tā etapu, daļu vai atsevišķu dokumentāciju) un tiem pievienotajiem materiāliem un dokumentiem pēc kvalitatīvas izpildes un Līguma nosacījumiem atbilstošas nodošanas kārtības un samaksas saņemšanas no Pasūtītāja, ir uzskatāma par Pasūtītāja īpašumu, tai skaitā Pasūtītājs iegūst tiesības to pārstrādāt, pārveidot, pārdot vai jebkurā citā veidā brīvi izmantot pēc paša ieskatiem. Pasūtītājam ir tiesības projektu (tajā skaitā tā etapu, daļu) izmantot pašam vai nodot izmantošanai paredzētajiem mērķiem trešajām personām, tai skaitā citam projektētājam vai autoruzraudzības veicējam.
8.3. Pēc Pakalpojuma izpildes Izpildītājam ir pienākums minēto dokumentāciju nodot Pasūtītājam. Izpildītājs nav tiesīgs minēto dokumentāciju izmantot ar šo Līgumu nesaistītiem mērķiem bez iepriekšējas rakstiskas Pasūtītāja piekrišanas. Izpildītājs ir tiesīgs paturēt minēto dokumentu kopijas ar nosacījumu, ka šos materiālus Izpildītājs neizmantos kādam citam mērķim bez rakstiskas Pasūtītāja piekrišanas, izņemot Autortiesību likumā paredzētās tiesības.

8.4. Nemantiskās autora tiesības, tas ir, tiesības uz vārdu, uz Projektu pieder Izpildītājam (autoram). Ja Projekts netiek pārstrādāts, tad attiecīgi Izpildītājs (autors) ir norādāms kā attiecīgās sadaļas autors, bet pārstrādāšanas gadījumā, kā līdzautors. Autora tiesības tiek noteiktas atbilstoši Latvijas Republikas normatīvajiem aktiem.

9. Izpildītāja personāls un apakšuzņēmēji

9.1. Izpildītājam Pakalpojuma izpildē ir jānodrošina Iepirkumā piedāvātais personāls un/vai apakšuzņēmēji. 

9.2. Ja speciālista vai apakšuzņēmēja maiņa nepieciešama iepriekš neparedzamu apstākļu dēļ, jo Izpildītājs nevar pildīt Līgumā paredzētos pienākumus, tam par to nekavējoties, t.i., 1 (vienas) darba dienas laikā, jāpaziņo Pasūtītājam un ne vēlāk kā 3 (trīs) darba dienu laikā, jāiesniedz maiņas pieteikums. Līdz speciālista vai apakšuzņēmēja maiņas jautājuma saskaņošanai, Izpildītāja pienākums ir nodrošināt Līguma izpildi pilnā apmērā, nodrošinot promesošā speciālista aizvietošanu ar tādu darbinieku, kuram ir tiesības veikt attiecīgos pakalpojumus.

9.3. Līguma izpildē iesaistītā personāla un apakšuzņēmēju nomaiņu veikt ievērojot šādu kārtību:

9.3.1. Izpildītājs nav tiesīgs bez saskaņošanas ar Pasūtītāju veikt Iepirkuma piedāvājumā norādītā personāla un apakšuzņēmēju nomaiņu un iesaistīt papildu apakšuzņēmējus Līguma izpildē.
9.3.2. Iepirkuma piedāvājumā norādītā personāla nomaiņa pieļaujama tikai Līgumā norādītajā kārtībā un gadījumos. Pasūtītājs nepiekrīt piedāvājumā norādītā personāla nomaiņai Līgumā norādītajos gadījumos un gadījumos, kad piedāvātais personāls neatbilst Iepirkuma procedūras dokumentos personālam izvirzītajām prasībām vai tam nav vismaz tādas pašas kvalifikācijas un pieredzes kā personālam, kas tika vērtēts, nosakot saimnieciski visizdevīgāko piedāvājumu.
9.3.3. Pasūtītājs nepiekrīt piedāvājumā norādītā apakšuzņēmēja nomaiņai, ja pastāv kāds no šādiem nosacījumiem:
9.3.3.1. piedāvātais apakšuzņēmējs neatbilst Iepirkuma dokumentos apakšuzņēmējiem izvirzītajām prasībām;
9.3.3.2. tiek nomainīts apakšuzņēmējs, uz kura iespējām Izpildītājs balstījies, lai apliecinātu savas kvalifikācijas atbilstību paziņojumā par līgumu un Iepirkuma dokumentos noteiktajām prasībām, un piedāvātajam apakšuzņēmējam nav vismaz tādas pašas kvalifikācijas, uz kādu Izpildītājs atsaucies, apliecinot savu atbilstību Iepirkumā noteiktajām prasībām, vai tas atbilst Publisko iepirkumu likumā minētajiem pretendentu izslēgšanas gadījumiem;
9.3.3.3. Izpildītāja piedāvātais apakšuzņēmējs, kura veicamo būvdarbu vai sniedzamo pakalpojumu vērtība ir vismaz 10 000 EUR no kopējās Līguma vērtības, atbilst Publisko iepirkumu likumā minētajiem pretendentu izslēgšanas gadījumiem;
9.3.3.4. Izpildītāja apakšuzņēmēja maiņas rezultātā tiktu izdarīti tādi grozījumi Izpildītāja piedāvājumā, kuri, ja sākotnēji būtu tajā iekļauti, ietekmētu piedāvājuma izvēli atbilstoši Iepirkuma dokumentos noteiktajiem piedāvājuma izvērtēšanas kritērijiem.

9.3.4. Pasūtītājs nepiekrīt jauna apakšuzņēmēja piesaistei gadījumā, kad šādas izmaiņas, ja tās tiktu veiktas sākotnējā piedāvājumā, būtu ietekmējušas piedāvājuma izvēli atbilstoši iepirkuma procedūras dokumentos noteiktajiem piedāvājuma izvērtēšanas kritērijiem. Pārbaudot jaunā apakšuzņēmēja atbilstību, Pasūtītājs piemēro attiecināmos Publisko iepirkumu likuma  noteikumus.

9.3.5. Pasūtītājs pieņem lēmumu atļaut vai atteikt Izpildītāja personāla vai apakšuzņēmēju nomaiņu vai jaunu apakšuzņēmēju iesaistīšanu Līguma izpildē iespējami īsā laikā, bet ne vēlāk kā 5 (piecu) darbdienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai saskaņā ar Publisko iepirkumu likuma 62.panta un šī Līguma noteikumiem. Par pieņemto lēmumu Pasūtītājs paziņo rakstveidā, nosūtot to pa faksu vai elektroniski, kā arī pa pastu uz otras puses norādīto adresi

9.4. Izpildītājs nav tiesīgs pieprasīt segt papildus izmaksas, kuras rodas vai kuras ir saistītas ar jebkura darbinieka atlaišanu vai nomaiņu. 

9.5. Izpildītājam ir jānomaina ikviens no Darba izpildē iesaistītā personāla darbinieks, ja to pieprasa Pasūtītājs un pamato ar kādu no šādiem iemesliem:

9.4.1. Atkārtota pavirša savu pienākumu pildīšana; 

9.4.2. Nekompetence vai nolaidība;

9.4.3. Līgumā noteikto saistību vai pienākumu nepildīšana.

9.6. Izpildītājam ir jāpiedāvā cits darbinieks vai apakšuzņēmējs ne vēlāk kā 3 darba dienu laikā no pieprasījuma dienas.

10. Strīdu risināšanas kārtība

10.1. Visus strīdus, nesaskaņas vai domstarpības Puses risinās sarunu ceļā. Ja vienošanos nav iespējams panākt 30 (trīsdesmit) dienu laikā, strīdi, nesaskaņas un domstarpības var tikt risinātas tiesā, Latvijas Republikas normatīvajos aktos noteiktajā kārtībā.

11. Nepārvarama vara

11.1. Līdzēji tiek atbrīvoti no atbildības par šī Līguma pilnīgu vai daļēju neizpildi, ja šāda neizpilde radusies nepārvaramas varas vai ārkārtēja rakstura apstākļu rezultātā, kuru darbība sākusies pēc šī Līguma noslēgšanas un kurus nevarēja iepriekš ne paredzēt, ne novērst. Pie nepārvaramas varas vai ārkārtēja rakstura apstākļiem pieskaitāmi: stihiskas nelaimes, avārijas, katastrofas, epidēmijas, kara darbība, blokādes, varas un pārvaldes institūciju rīcība, normatīvu aktu, kas būtiski ierobežo un aizskar Pušu tiesības un ietekmē uzņemtās saistības, pieņemšana un stāšanās spēkā.

11.2. Pusēm, kas atsaucas uz nepārvaramas varas vai ārkārtēja rakstura apstākļu darbību, nekavējoties par šādiem apstākļiem rakstveidā jāziņo otrai Pusei. Ziņojumā ir jānorāda, kādā termiņā, pēc Puses uzskata, ir iespējama un paredzama viņa šajā Līgumā paredzēto saistību izpilde, un, pēc pieprasījuma, šādam ziņojumam ir jāpievieno izziņa, kuru izsniegusi kompetenta institūcija un kura satur ārkārtējo apstākļu darbības apstiprinājumu un to raksturojumu.

11.3. Gadījumā, kad nepārvarama vara un to sekas turpina darboties ilgāk par 2 (diviem) mēnešiem vai arī tiem iestājoties, kļūst skaidrs, ka tie un to sekas darbosies ilgāk par 2 (diviem) mēnešiem, Puses iespējami drīz sāk sarunas par šī Līguma izpildes alternatīviem variantiem, un sastāda jaunu līgumu vai vienojas par Pakalpojuma izpildes termiņu, vai arī lauž šo Līgumu.

12. Citi noteikumi

12.1. Diena šī Līguma izpratnē un ietvaros ir kalendārā diena, nedēļa ir kalendārā nedēļa un mēnesis ir kalendārais mēnesis, ja vien šajā Līgumā nav noteikts citādi.

12.2. Šis Līgums ir saistošs Pasūtītājam un Izpildītājam, kā arī visām trešajām personām, kas likumīgi pārņem viņu tiesības un pienākumus.

12.3. Šis Līgums ir noslēgts, tiek interpretēts un pildīts saskaņā ar Latvijas Republikā spēkā esošajiem normatīvajiem aktiem.

12.4. Visai sarakstei, saskaņojumiem, dokumentācijai un citai informācijai, ar kuru apmainās Puses un kura ir attiecināma uz šo Līgumu, ir jābūt latviešu valodā, noformētai rakstiski, un tai ir jābūt iesniegtai otrai Pusei personiski pret parakstu, nosūtītai ierakstītā vēstulē vai e-pastā uz šajā Līgumā norādītajiem kontaktiem.
13. Datu aizsardzība

13.1. Ja Līguma izpildes ietvaros kāda no Pusēm nodod otrai Pusei fizisko personu personas datus (turpmāk - dati), tad Puse, kura nodod datus, ir atbildīga par šo datu pareizību un to, ka tā ir tiesīga  nodot datus otrai Pusei. Līguma izpildes ietvaros saņemtos datus Puses apņemas apstrādāt  tikai Līguma mērķu sasniegšanai. Apstrādājot  datus, Pusēm ir pienākums  ievērot Latvijas Republikā saistošo un spēkā esošo tiesību aktu prasības. Apstrādājot  datus, Pusēm nav tiesību nodot datus ārpus Eiropas Savienības un Eiropas Ekonomiskās zonas robežām. 

13.2. Katra Puse var  pieprasīt, lai otra Puse papildina vai izlabo datus, vai pārtrauc attiecīgās Puses nodoto datu apstrādi vai iznīcina tos, ja nodotie dati ir nepilnīgi, novecojuši, nepatiesi, pretlikumīgi apstrādāti vai to apstrāde vairs nav nepieciešama Līguma  mērķiem, šādu pieprasījumu nosūtot elektroniski Līguma rekvizītu sadaļā norādītajām Pušu e-pasta adresēm vai pa pastu.

13.3. Puses apliecina, ka šajā Līgumā norādītā informācija par Pušu pilnvaroto personu datu iesniegšanu otrai Pusei ir saskaņota ar attiecīgajām pilnvarotajām personām un tās ir informētas par viņu personas datu iekļaušanu šajā Līgumā, nodošanu otrai Pusei, ievadīšanu un apstrādi attiecīgās Puses datu bāzē, lai izmantotu šī Līguma 1.1. punktā minēto mērķu sasniegšanai.

13.4. Puses uzņemas atbildību par visām materiāla un/vai cita rakstura sekām gadījumā, ja šajā Līguma nodaļā attiecīgās Puses sniegtais apliecinājums izrādīsies nepatiess un/vai tā ar pilnvarotajām personām nebūs saskaņojusi datu apstrādi.

14. Nobeiguma noteikumi

14.1. Līgums ir spēkā no tā parakstīšanas brīža un ir spēkā līdz tajā atrunāto saistību pilnīgai izpildei.

14.2. Ja pārstāj darboties viens vai vairāki šī Līguma noteikumi, pārējie Līguma noteikumi paliek spēkā, ciktāl tos neatceļ spēku zaudējušie šī Līguma punkti.

14.3. Izmaiņas un papildinājumi Līgumā stājas spēkā tad, kad par to ir panākta rakstiska vienošanas, kuru ar parakstiem apstiprinājušas abas Līguma slēdzējas Puses.

14.4. Līgums ir sastādīts latviešu valodā 2 (divos) eksemplāros uz piecām lapām, kuriem ir vienāds juridiskais spēks. Katra Puse saņem pa vienam eksemplāram.

14.5. Līgumam pievienoti pielikumi: 1. Projektēšanas uzdevumi; 2. Izpildītāja CTA polise.

15. Pušu adreses un rekvizīti

	Kuldīgas novada pašvaldība      

reģistrācijas Nr. 90000035590  

Adrese: Baznīcas iela 1, Kuldīga, LV-3301       

___________________ 
	___

reģ.Nr. 

Adrese: 

____________________ 


LĪGUMS

Autoruzraudzības veikšana objektā “----””, ID Nr. KNP 2025/____EK
Kuldīga,








      
2024.gada ___.-----

Kuldīgas novada pašvaldība, Reģ. Nr. Nr.90000035590, tās Domes ------ personā, kas rīkojas uz likuma par pašvaldībām pamata, turpmāk saukts “Pasūtītājs", no vienas puses, un

----, Reģ. Nr. -----, turpmāk – Izpildītājs, kuru pamatojoties uz ___ pārstāv ___, no otras puses,

abas kopā turpmāk tekstā sauktas arī Puses, vai atsevišķi- Puse, vadoties no spēkā esošajiem Latvijas Republikas normatīvajiem aktiem, paužot brīvu gribu un pamatojoties uz 
· projekta izstrādes līguma ____ nosacījumiem;

· Kuldīgas novada Domes Publisko iepirkumu komisijas veiktās iepirkuma procedūras ----ID Nr. ------- (turpmāk – Iepirkums) nosacījumiem un rezultātiem, 
noslēdz šādu līgumu, (turpmāk tekstā Līgums):
1. LĪGUMA PRIEKŠMETS

1.1. Izpildītājs, atbilstoši LR spēkā esošajiem normatīvajiem aktiem, piedāvājumu Iepirkumā un saskaņā ar šo Līgumu apņemas veikt autoruzraudzību (turpmāk– Darbi) būvdarbiem objektā ------ (turpmāk tekstā saukts – Objekts), bet Pasūtītājs apņemas veikt samaksu par kvalitatīvi veiktu autoruzraudzību, Līgumā noteiktajā kārtībā.

1.2. Izpildītājs apņemas veikt visas darbības, lai īstenotu projekta autentisku realizāciju dabā, nepieļaujot būvniecības dalībnieku patvaļīgas atkāpes no akceptētā projekta, kā arī saistošo normatīvo aktu un standartu pārkāpumus būvdarbu gaitā, informējot Pasūtītāju par lietu virzību un atbildot uz viņa jautājumiem saistībā ar darbiem Objektā.

1.3. Puses vienojas, ka Objekta autoruzraudzības termiņš ir, sākot no faktisko būvdarbu uzsākšanas brīža Objektā, līdz pilnīgai būvdarbu pabeigšanai un Objekta nodošanai ekspluatācijā, kas paredzēta ----- mēnešu laikā brīža, kad būvatļaujā izdarīta atzīme par būvdarbu uzsākšanas nosacījumu izpildi, neskaitot iespējamās tehnoloģiskās pauzes būvniecībai nepiemērotu klimatisko apstākļu dēļ vai citus būvniecības līgumā paredzētus gadījumus.

1.4. Būvdarbu veicējs Objektā – ---- reģ. Nr.----, izvēlēts iepirkumā “-----””, iepirkuma Nr. -----.

2. DARBU IZPILDE
2.1. Izpildītājs šajā Līgumā noteiktos darbus apņemas veikt šādos termiņos: 

2.1.1. uzsākt darbu izpildi Objektos vienlaicīgi ar faktisko būvdarbu uzsākšanas brīdi; 

2.1.2. pabeigt darbus ar būvdarbu pabeigšanu Objektā.

2.2. Izpildītājam ir vismaz šādi pienākumi:

2.2.1. Norīkot atbilstoši kvalificētu pārstāvi Līgumā noteikto Izpildītāja pienākumu veikšanai;

2.2.2. apsekot būvobjektu un apsekojuma rezultātus ierakstīt autoruzraudzības žurnālā;

2.2.3. būvdarbu gaitā pārbaudīt darbu atbilstību projekta risinājumiem;

2.2.4. laikus pārbaudīt objekta būvē lietoto konstrukciju, tehnoloģisko un citu iekārtu, būvizstrādājumu un materiālu atbilstību projektam un nepieļaut neatbilstošu konstrukciju, tehnoloģisko un citu iekārtu, būvizstrādājumu un materiālu iestrādāšanu būvē, ja tie nav pilnvērtīgi aizstājēji projektā paredzētajiem;

2.2.5. piedalīties komisijas darbā, pieņemot būvobjektu;

2.2.6. pārbaudīt, vai būvobjektā ir atbilstoša projekta dokumentācija;

2.2.7. iesniegt Pasūtītājam, būvvaldei, vai Valsts darba inspekcijai motivētu rakstisku pieprasījumu pārtraukt būvdarbus, ja konstatētas patvaļīgas atkāpes no projekta vai netiek ievērotas Latvijas būvnormatīvu vai darba aizsardzības normatīvo aktu prasības;

2.2.8. ierosināt institūcijai, kura izdevusi atbildīgā būvdarbu vadītāja būvprakses sertifikātu, tā anulēšanu, ja autoruzrauga norādījumi par konstatēto atkāpju un pārkāpumu novēršanu nav izpildīti noteiktajos termiņos;

2.2.9. Darba veikšanai nodrošināt projekta izstrādes vadītāja un arhitektūras daļas vadītāja (ja speciālists nav viena un tā pati persona) un attiecīgās projektēšanas sadaļas/u atbildīgā būvinženiera/u  (ja nepieciešams), tajā skaitā, nodrošinot minēto speciālistu klātbūtni un dalību objekta plānošanās pēc pasūtītāja pieprasījuma, bet ne retāk kā vismaz 1 (vienu) reizi divās nedēļās.
2.2.10. Ievērot uzņemtās saistības atbilstoši projekta izstrādes līguma nosacījumiem, t.sk., veikt nepieciešamo projekta izmaiņu, rasējumu, tāmēšanas u.c. labojumu veikšanu Projekta dokumentācijā.
2.3. Pasūtītājam ir tiesības rakstiski izteikt savas vēlmes, ierosinājumus un norādījumus par autoruzraudzības gaitu, kas ir saistoši Izpildītājam, ja tie nav pretrunā ar projektu, būvdarbu iepirkuma nolikumu, būvdarbu pretendenta piedāvājumu, būvdarbu līgumu un normatīvajiem aktiem, kā arī par patstāvīgi atklātajiem projekta nepilnībām, objekta būvdarbu defektiem, pārkāpumiem un atkāpēm no līguma vai tehniskajām skicēm, būvdarbu iepirkuma nolikuma, būvdarbu pretendenta piedāvājuma, būdarbu līguma un/vai Latvijas būvnormatīviem.
2.4. Izpildītājam savlaicīgi un bez atsevišķas atlīdzības jānovērš visas Projekta nepilnības, kas liedz izpildīt Būvdarbus un kas atklājušās būvdarbu laikā t.sk., gadījumos, ja būvuzņēmējam nepieciešami papildu rasējumi vai izmaiņas Projektā, jāievieto BIS pie projekta sadaļas, un, ja nepieciešams caur BIS arī jāsaskaņo, vienlaicīgi jāveic ieraksts būvdarbu žurnālā, kā arī atklātie trūkumi un kļūdas projekta dokumentācijā. Termiņus nosaka Pusēm vienojoties, ja nav iespējams vienoties, tad termiņu nosaka Pasūtītāja pārstāvis, ņemot vērā objektīvi nepieciešamo termiņu nepilnību novēršanai.
2.5. Par izpildītajiem darbiem Puses paraksta darbu pieņemšanas – nodošanas aktu, vai arī motivētu pretenziju par darbu izpildi, norādot strīdus darba apjomu un plānotās darbības strīdus atrisināšanai.

3. ATLĪDZĪBA UN TĀS SAMAKSAS KĀRTĪBA

3.1. Līguma summa par Līguma 1.1. punktā minētā Pakalpojuma izpildi sastāda EUR ---- (---- euro, --- centi), kurai tiek pieskaitīts PVN 21% jeb EUR----- apmērā, turpmāk tekstā – Līguma summa, ja Darbs tiek izpildīts kvalitatīvi un ievērojot Līguma nosacījumus, tajā skaitā Izpildītāja pienākumus. 

3.2. Pasūtītāja norēķini ar Izpildītāju par kvalitatīvi sniegtajiem pakalpojumiem tiek veikti ar pārskaitījumu uz Izpildītāja norēķinu kontu, ne biežāk kā vienu reizi mēnesī par padarīto darbu iepriekšējā mēnesī, samaksu aprēķinot proporcionāli paveikto būvdarbu apjomam (proporcija tiek aprēķināta procentuāli) un faktiskajam Darba izpildes reižu skaitam Objektā. 

3.3. Ja Pasūtītājs 10 (desmit) darba dienu laikā pēc darbu pieņemšanas-nodošanas akta saņemšanas to nav parakstījis un nav iesniedzis Izpildītājam rakstisku pretenziju, tad Izpildītājam ir tiesības uzskatīt, ka izpildītais darbs ir pieņemts bez pretenzijām un Izpildītājam ir tiesības saņemt darba pieņemšanas-nodošanas aktā un rēķinā norādīto samaksu. 

3.4. Līguma summa ir samaksāta Izpildītājam ar brīdi, kad tā ieskaitīta Izpildītāja bankas kontā. Strīdus gadījumā rēķina apmaksa tiek uzskatīta par notikušu brīdī, kad Pasūtītājs ir veicis naudas summas pārskaitījumu no sava bankas konta Izpildītāja kontā.

3.5. Ja līgumā noteikto darbu izpilde tiek pārtraukta no Izpildītāja neatkarīgu iemeslu dēļ, tad Puses sastāda aktu par faktiski izpildītajiem darbiem, fiksējot tajā Izpildītāja izpildīto darbu apjomu proporcionāli uz šī līguma pārtraukšanas brīdi izpildīto Objekta būvdarbu apjomam. Pasūtītājs 15 (piecpadsmit) dienu laikā no akta parakstīšanas un atbilstoša rēķina saņemšanas samaksā Izpildītājam par faktiski veiktajiem darbiem saskaņā ar pušu parakstīto aktu.
3.6. Izpildītājam netiek veikta samaksa par Autoruzraudzību laika periodā, kamēr ir apturēta būvdarbu veikšana un/vai Līguma darbība. Autoruzraudzības samaksa netiek palielināta, ja tiek pagarināts būvdarbu veikšanas termiņš.

3.7. Izpildītājs Pasūtītājam rēķinu var iesniegt arī elektroniski ar drošu elektronisko parakstu. Ja Izpildītājs rēķinu iesniedz elektroniski, bez rekvizīta “paraksts” vai droša elektroniskā paraksta, bet ar atzīmi “Rēķins sagatavos elektroniski un derīgs bez paraksta”, Pasūtītājs šādu rēķinu atzīst par attaisnojuma dokumentu un pieņem norēķina veikšanai. Rēķini tiek iesūtīti Pasūtītājam uz e-adresi: REKINI@90000035590 (KULDĪGAS NOVADA GRĀMATVEDĪBA). Elektroniski nosūtīts rēķins tiek uzskatīts par saņemtu nākamajā darba dienā pēc tā nosūtīšanas.
4. CITI NOTEIKUMI UN SKAIDROJUMI

4.1. Pasūtītājam ir tiesības apturēt autoruzraudzības darbus, un tādā gadījumā Pasūtītājs apmaksā Izpildītāja kvalitatīvi veiktos un darbus līdz to apturēšanas dienai, atbilstoši abpusēji parakstītam darbu pārtraukšanas aktam, pie nosacījuma, ka darbu piespiedu pārtraukšana nav saistīta ar Līguma vai LR normatīvo aktu neievērošanu no Izpildītāja puses. 

4.2. Pasūtītājs apņemas 10 (desmit) darba dienas iepriekš informēt Izpildītāju par darbu apturēšanu, apturēšanas iemesliem un aptuvenajiem darbu apturēšanas termiņiem.

4.3. Ja viens vai vairāki šī Līguma nosacījumi jebkādā veidā kļūst par spēkā neesošiem, pretlikumīgiem vai nesaistošiem sakarā ar to, ka valsts varas vai valsts pārvaldes iestādes līdz brīdim, kad puses uzsāks pildīt šī Līguma nosacījumus, būs pieņēmušas normatīvos aktus vai to spēkam pielīdzinātus dokumentus, kas paredz izmaiņas noteikumos, par kuriem puses uz šī Līguma parakstīšanas brīdi pieņem par saistošiem, tad tas nekādā veidā neietekmēs un neierobežos pārējo Līguma nosacījumu spēkā esamību, likumību vai izpildāmību, ar noteikumu, ka tādā gadījumā Puses apņemas pielikt visus iespējamos spēkus zaudējušo nosacījumu jēgas sasniegšanai ar jaunām, spēkā esošām tiesību normām, savstarpēji vienojoties par darbu izpildes termiņiem un apmaksu. 

4.4. Autoruzraudzība neatbrīvo Pasūtītāju vai Izpildītāju no atbildības par būvdarbu kvalitāti, atbilstību projektam un Latvijas būvnormatīvu prasībām.

4.5. Izpildītājs neatbild par projekta risinājumu kvalitāti, ja būvdarbu gaitā netiek novērstas autoruzraudzības žurnālā ierakstītās atkāpes no projekta, saskaņā ar normatīvajiem aktiem.

5. IZMAIŅAS LĪGUMĀ, TĀ DARBĪBAS PĀRTRAUKŠANA

5.1. Puses, savstarpēji vienojoties, ir tiesīgas izdarīt izmaiņas Līgumā, ievērojot Publisko iepirkumu likumā noteikto kārtību attiecībā uz grozījumu veikšanu. Ikviena Līguma izmaiņa tiek noformēta rakstveidā un abu Pušu parakstīta. Jebkuras izmaiņas vai papildinājumi Līgumā kļūst par šī Līguma neatņemamu sastāvdaļu.

5.2. Ir pieļaujami tikai Līguma nebūtiski grozījumi. Būtiskus grozījumus drīkst izdarīt tikai normatīvajos aktos noteiktajos gadījumos un kārtībā.

5.3. Puses ir tiesīgas vienpusēji uzteikt un izbeigt Līgumu, ja otra Puse nepilda savas saistības ilgāk par 10 (desmit) darba dienām, iepriekš rakstveidā pieprasot no otras Puses saistību izpildi un paredzot saistību izpildei termiņu, kas nav īsāks par 10 (desmit) dienām.

5.4. Pasūtītājam ir tiesības vienpusēji izbeigt līgumu, ja:

5.4.1. Izpildītājs neizpilda savas saistības, pieļaujot rupju Līguma pārkāpumu. Par rupju pārkāpumu šī Līguma ietvaros tiek uzskatīts ļaunprātīgs Līguma pārkāpums (tīšs pārkāpums) vai jebkādu projektēšanai nepieciešamo licenču/atļauju/reģistrācijas zaudējums;

5.4.2. Ir pasludināts Izpildītāja maksātnespējas process, apturēta vai pārtraukta tā saimnieciskā darbība, uzsākta tiesvedība par Izpildītāja bankrotu vai tiek konstatēts, ka līdz līguma izpildes beigu termiņam Izpildītājs būs likvidēts.

5.4.3. Ja Izpildītājs nepilda kādas citas saistības saskaņā ar šo Līgumu, un ja Izpildītājs minēto saistību neizpildi nav novērsis 10 (desmit) dienu laikā pēc Pasūtītāja rakstiska paziņojuma par šādu saistību neizpildi saņemšanas

5.5. Pakalpojuma pārtraukšanas gadījumā Puses 10 (desmit) dienu laikā sastāda aktu, novērtējot paveikto Darbu apjomu. 10 (desmit) darba dienu laikā pēc divpusējā akta parakstīšanas Pasūtītājs apmaksā atlīdzības daļu proporcionāli izpildīto Darbu apmēram uz Darbu pārtraukšanas brīdi. Ja novērtējot paveikto darbu apjomu, Puses konstatē, ka tā apjoms nesasniedz izmaksātā avansa apmēru, Izpildītājs veic saņemtā avansa atmaksu atbilstoši proporcionāli nepaveikto darbu apjomam.

6. IZPILDĪTĀJA PERSONĀLA UN APAKŠUZŅĒMĒJI

6.1. Izpildītājam Darba izpildei ir jānodrošina projekta izstrādē iesaistītais, atbilstoši kvalificētais personāls. 
6.2. Personāla nomaiņu izpildītājs drīkst veikt tikai ievērojot Publisko iepirkumu likumā noteikto kārtību par personāla nomaiņu.
6.3. Izpildītājs nav tiesīgs pieprasīt segt papildus izmaksas, kuras rodas vai kuras ir saistītas ar jebkura darbinieka atlaišanu vai nomaiņu. 
6.4. Izpildītājam ir jānomaina ikviens no Darba izpildē iesaistītā personāla darbinieks, ja to pieprasa Pasūtītājs un pamato ar kādu no šādiem iemesliem:

6.4.1. Atkārtota pavirša savu pienākumu pildīšana; 
6.4.2. Nekompetence vai nolaidība;
6.4.3. Līgumā noteikto saistību vai pienākumu nepildīšana.
6.5. Izpildītājam ir jāpiedāvā cits darbinieks vai apakšuzņēmējs ne vēlāk kā 3 darba dienu laikā no pieprasījuma dienas.
7. STRĪDU IZŠĶIRŠANA

7.1. Puses visas starp tām radušās domstarpības apņemas risināt pārrunu ceļā.

7.2. Jebkurš strīds, ko neizdodas atrisināt pārrunu ceļā, kas radies sakarā ar šo Līgumu, ieskaitot jautājumu par paša Līguma pārstāvēšanu, spēkā esamību vai izbeigšanos, ir pakļauts izskatīšanai tiesā normatīvajos aktos noteiktajā kārtībā.

8. NEPĀRVARAMAS VARAS APSTĀKĻI

8.1. Puses tiek atbrīvotas no atbildības par šī Līguma neizpildes rezultātā nodarītajiem zaudējumiem, ja Līguma neizpildi izraisījuši tādi apstākļi kā plūdi, ugunsgrēks, zemestrīce vai cita dabas katastrofa, karš vai karadarbība, kas padara Līguma izpildi vai atbilstošu izpildi neiespējamu, tāpat citi apstākļi, kas tiesu praksē tiek apskatīti kā nepārvarama vara, ko Līguma Puses nevarēja paredzēt vai novērst, veicot saprātīgus pasākumus. 

8.2. Ja nepārvarama vara traucē no Līguma izrietošo saistību laicīgu izpildi, atbilstošās saistības izpildes laiks tiek pagarināts par periodu, kurā saistību izpildi traucē nepārvaramas varas apstākļi.  

9. DATU AIZSARDZĪBA

9.1. Ja Līguma izpildes ietvaros kāda no Pusēm nodod otrai Pusei fizisko personu personas datus (turpmāk - dati), tad Puse, kura nodod datus, ir atbildīga par šo datu pareizību un to, ka tā ir tiesīga  nodot datus otrai Pusei. Līguma izpildes ietvaros saņemtos datus Puses apņemas apstrādāt  tikai Līguma mērķu sasniegšanai. Apstrādājot  datus, Pusēm ir pienākums  ievērot Latvijas Republikā saistošo un spēkā esošo tiesību aktu prasības. Apstrādājot  datus, Pusēm nav tiesību nodot datus ārpus Eiropas Savienības un Eiropas Ekonomiskās zonas robežām. 

9.2. Katra Puse var  pieprasīt, lai otra Puse papildina vai izlabo datus, vai pārtrauc attiecīgās Puses nodoto datu apstrādi vai iznīcina tos, ja nodotie dati ir nepilnīgi, novecojuši, nepatiesi, pretlikumīgi apstrādāti vai to apstrāde vairs nav nepieciešama Līguma  mērķiem, šādu pieprasījumu nosūtot elektroniski Līguma rekvizītu sadaļā norādītajām Pušu e-pasta adresēm vai pa pastu.

9.3. Puses apliecina, ka šajā Līgumā norādītā informācija par Pušu pilnvaroto personu datu iesniegšanu otrai Pusei ir saskaņota ar attiecīgajām pilnvarotajām personām un tās ir informētas par viņu personas datu iekļaušanu šajā Līgumā, nodošanu otrai Pusei, ievadīšanu un apstrādi attiecīgās Puses datu bāzē, lai izmantotu šī Līguma 1.1. punktā minēto mērķu sasniegšanai.

9.4. Puses uzņemas atbildību par visām materiāla un/vai cita rakstura sekām gadījumā, ja šajā Līguma nodaļā attiecīgās Puses sniegtais apliecinājums izrādīsies nepatiess un/vai tā ar pilnvarotajām personām nebūs saskaņojusi datu apstrādi.

10. PĀRĒJIE NOTEIKUMI

10.1. Šis Līgums ir spēkā no tā parakstīšanas brīža un būs spēkā līdz Līgumā atrunāto saistību pilnīgai izpildei un darbu pieņemšanas un nodošanas akta parakstīšanai, kas kļūs par šī Līguma neatņemamu sastāvdaļu. 

10.2. Visi Pušu saskaņotie šī Līguma papildinājumi un labojumi tiks noslēgti rakstiskā formā un no to parakstīšanas brīža kļūs par šī Līguma neatņemamu sastāvdaļu.

10.3. Līguma laušanas gadījumā vai pretenziju paziņojumi tiks sūtīti ierakstītā vēstulē ar pasta vai kurjera palīdzību vai pret parakstu nodotas Pušu pilnvarotajām personām.

10.4. Šis Līgums ir sastādīts un parakstīts 2 (divos) eksemplāros uz trijām lapām, pa vienam eksemplāram katrai pusei, abiem līguma eksemplāriem ir vienāds juridisks spēks.

11. PUŠU PARAKSTI UN REKVIZĪTI:

	Kuldīgas novada pašvaldība

Reģistrācijas Nr. 90000035590   

Adrese: Baznīcas iela 1, Kuldīga, LV-3301

________________________ 



		…..
Reģ. Nr…,

adrese: ….

______________________ … 

